IPad 2

iPad 2 on tahvelarvuti, mille on välja töötanud ja mida turustab Apple. iPad 2 on mõeldud eelkõige audiovisuaalmeedia teenuste nagu raamatute, filmide, muusika, mängude ja veebi kasutamiseks. 
Teise põlvkonna iPad on saadaval nii musta kui ka valge värvusega ning kaalub 601 grammi WiFi mudeli korral ja 613 grammi WiFi+3G-mudeli korral. Foxconni poolt Hiinas toodetud iPad 2-l on liitum-ioon-polümeeraku, mis kestab kuni 10 tundi, uus kahetuumaline Apple A5 protsessor ning esi- ja tagakaamera, mis on disainitud FaceTime videotekõnede tarvis. Saadaval on kolme erineva kõvaketta suurusega versioonid: 16, 32 ja 64 GB. Lisaks sisaldab iPad 2 güroskoopi.
iPad 2 kasutatakse operatsioonisüsteemina iOS 5 ning sisaldab mitmeid rakendusi, mida on Apple'i rakendusepoest võimalik juurde soetada veel kuni 140 000 tükki.
Ajalugu.
Apple esimene tahvelarvuti oli Newton MessagePad 100, mida tutvustati 1993. aastal.
Apple alustas esialgse iPadi müüki USAs 3. aprillil 2010 ning teistes riikides 28. mail 2010. Esimese päevaga müüdi 300 000 eksemplari. 3. maiks 2010 oli juba müüdud miljon iPadi, olles turul olnud alla kuu, mis oli pool sellest ajast, mis kulus esialgse iPhone sama arvu müümiseks. 2011 aasta juuni seisuga oli ülemaailmselt müüdud umbes 25 miljonit iPadi.
Apple'i tollane tegevjuht Steve Jobs teavitas uue iPadi ilmumisest 2. märtsil 2011 ning Apple alustas iPad 2 müüki oma veebilehel ja USAs Apple'i poodides 11. märtsil 2011. 25. märtsil 2011 alustati iPad 2 müüki 25 teises riigis.
Riistvara.
Apple ei ole võrreldes esimese iPadiga iPad 2 puhul väga palju muutnud, vaid teinud üksikuid muudatusi tahvelarvuti kiiremaks muutmiseks.
Põhiline muudatus on aga seotud A5 protsessori kasutuselevõtuga. Uus protsessor on Apple'i väitel kaks korda kiirem kui eelmises iPadis kasutatud A4 protsessor ning töötleb graafikat kuni 9 korda kiiremini. Apple'i sõnul on tegemist on 1 GHz ARM protsessoriga, kuid paljud testitulemused seavad selle kahtluse alla ning hindavad protsessori taktsageduseks umbes 900 MHz. Protsessor on kahetuumaline ning sellel on 32 kB L1-instruktsioonivahemälu, 32 kB L1-andmevahemälu ning 1 MB L2-vahemälu. Arvatakse, et täpsemalt on tegemist ARM Cortex A9 protsessoriga.
Ekraan ja sisend.
iPad 2 kasutab samasugust ekraani ja eraldusvõimet nagu oma eellanegi. iPad 2 puuteekraan on 9,7-tollise diagonaaliga LED-tagantvalgustusega ning eraldusvõimega 1024×768 pikslit (132 pikslit tollile) vedelkristallkuvar, millel on sõrmejälje- ja kriimustuskindel klaas.
Nii esialgsel iPadil kui ka iPad 2-l on 4 füüsilist lülitit, sealhulgas ka "kodu" nupp, mis asub ekraani lähedal, mis viib kasutaja tagasi peamenüüsse. Lisaks on külgedel 3 plastlülitit: sisse- ja väljalülitus, helivaljuseregulaator ja lüliti ekraani lukustamiseks või vaigistamiseks.
iPad 2 ekraan on õhem, kergem ja tugevam kui esialgsel iPadil. Lisaks lubab iPad 2 ekraani peegeldamist digitaalse audiovisuaal adapteri kaudu, mille abil on võimalik näidata suuremal ekraanil seda, mis on iPadi ekraanil.
Heli.
iPad 2-l on kaks sisseehitatud kõlarit ning nende asetus on sama, mis originaalilgi, asudes seadme alumises paremas servas. Erinevalt eellasest puudub iPad 2-l akustiliselt seadistatud kanal bassi võimendamiseks.
Samuti on iPad 2-l sisseehitatud mikrofon.
Toide.
iPadil on sisseehitatud 25 Wh laetav liitium-ioon-polümeeraku, mis kestab kuni 10 tundi, kui surfata veebis, vaadata filme või kuulata muusikat, nagu ka esimesel iPadil. Akut laetakse USB kaudu ühendamisel arvutiga või kaasasoleva 10 W toiteadapteriga. 10 W USB toiteadapter annab neli korda parema toite kui laadida tavaline USB-pesa kaudu. Aku on 2,5 mm paks ja 59% väiksem kui originaalil.
Kaamerad.
iPad 2-l on 2 kaamerat – üks ees ja teine taga, mis lubavad teha FaceTime'i videokõnesid iPhone 4-ga, neljanda põlvkonna iPod Touchiga ja Macintoshi arvutitega, millel on veebikaamera. Mõlemad kaamerad salvstavad kuni 30 kaadrit sekundis, kusjuures 0,3-megapiksline esikaamera filmib VGA kvaliteediga ning 0,7-megapiksline tagakaamera 1280×720 HD-kvaliteediga videoid, mis on viiekordse digitaalse suurendusega ning millega saab lisaks teha fotosid.
Jõudlus.
iPad 2le lisati 1 GHz kahetuumaline Apple A5 protsessor, mis Apple'i väidete kohaselt kahekordistab töötlemise kiirust. Samuti on iPad 2-l kuni 9 korda kiirem graafikatöötlus kui eelmisel iPadil. Samuti on kahekordistatud muutmälu, asendades esialgse 256 MB 512 MB-ga, mis parandab esialgse iPadi kiiruse probleemid.
Suurus ja kaal.
iPad 2 on 15% kergem ja 33% õhem kui esialgne iPad, mis kaalub vastavalt 601–613 grammi ning sügavuseks on 8,8 mm, ning on isegi iPhone 4-st 0,5 mm õhem.
Lisaseadmed.
Apple pakub iPad 2-le lisaseadmeid, et iPad 2 pakuks veelgi paremat elamust.